
Základná legislatíva

Ka ž dý, kto vs túpi na úz emi e Slovenskej r epubl ik y a nemá š t á tne obč i ans tvo SR, j e považ ovan ý z a cudz inc a . Cudz ine c môž e vs túpi ť na na š e úz emi e :

- l egálne (na z ákl adne pl a tného ident i f ika čného dokl adu, na j č a s t e j š i e c es tovného pa su) - ne l egálne , t . z . i l egá lne (bez ident i f ika čného dokl adu a l ebo nepl atného dokl adu, na j č as t ej š i e c e s tovného pa su) .

Legá lne na j č as t ej š i e vs tupujú cudz inci na naš e úz emi e:

- krátkodobo – z a úč e lom s ezónn ych pr á c , š túdi jného a poz náva ci eho pobytu, r ekr e á c i e (dovol enky) ,

- dlhodobo – z a úče lom š túdi jného pob ytu po dobu 1 roka a vi a c , pr á c e , podnikani a al ebo z osobá š eni a – t . z . majú tu pa r tne r a .

Ne l egá lne na j č as t ej š i e vs tupujú na na š e úz emi e cudz inci , t . j . ut e č enci z dôvodu nepr i az nivej s i tuá c i e vo svoj e j domovske j kr aj ine (vojna , hl ad, pr enas l edovani e z pol i t i ck ých a nábož enskýc h dôvodov – možnos ť krut ého z aobchádz ani a, vr a ždeni a ) , t . j . z dôvodu ohroz eni a svoj ej be z pe čnos t i a ž ivot a a l ebo bez pe čnos t i a ž ivot a svoj i ch det í . Takýc hto cudz incov naj ča s t e j š i e pr enáš a jú ce z hr ani c e pr evádz a č i , ktor ým ne r az ut e č enci z a pr evoz v ypl a t i a veľký f inančný obnos . Vä č š inou c e lý svoj ma j etok pr eda jú, ab y mohl i z apl a t i ť pr evádz a čov a dos t ať s a zo svoj ej domovske j kr a j iny na mi e s to ur č eni a . Prevoz s a uskutočňuj e č a s to v zlých podmienka ch (veľké množstvo utečencov v jednom kamióne , niekoľko dní o hlade a smäde , bez hygieny, s rôznymi chorobami ) .

K cudzincom sa pristupuje podľa platne j legislatívy SR a to najmä Ústavy SR a zákona č . 48/2002 Z. z . o pobyt e cudzincov a o zmene a doplnení niektorých zákonov.

U cudzincov, ktorí požiadal i o azyl s a uplatňuj e zákon č. 480/2002 Z. z. o azyl e a o zmene a doplnení niektorých zákonov.
Zákon č . 48/2002 Z. z . o pobyt e cudzincov a o zmene a doplnení niektorých zákonov

ustanovuje:

- podmienky vstupu cudzincov na územie SR,

- podmienky pobytu cudzincov na území SR,

- podmienky vydávania dokladov pre cudzincov,

- postup pri hlásení pobytu, evidencii cudzincov a kontrole pobytu,

- podmienky a postup administratívneho vyhostenia cudzinca z územia SR,

- podmienky zaistenia cudzinca a jeho umiestnenia v zariadení pre cudzincov.

Cudzincom je každý, kto nie je štátnym občanom SR

Tento zákon sa vzťahuje aj na cudzincov, ktorí:

- požiadali o udelenie azylu alebo o poskytnutie doplnkovej ochrany na území SR,

- ktorým bol udelený azyl na území Slovenskej republiky,

- ktorí požiadali o poskytnutie dočasného útočiska na území SR alebo

- ktorým bolo poskytnuté dočasné útočisko na území SR.

Podmi enky vs tupu

- cudzinec mladší ako 16r. bez cestovného dokladu – len v sprievode dospelej osoby (zapísaný v jeho cestovnom doklade),

- v prípade vízovej povinnosti, zapísaný vo víze

- rodinný príslušník občana členského štátu Európskej únie, iného zmluvného štátu Dohody o Európskom hospodárskom priestore je pri vstupe oslobodený od vízovej povinnosti, ak sa preukáže platným dokladom o pobyte, v ktorom je uvedené, že ide o rodinného príslušníka občana Európskeho hospodárskeho priestoru,

- ak policajt pri hraničnej kontrole zistí, že sa cudzinec preukázal falošným alebo

pozmeneným cestovným dokladom, je oprávnený takýto doklad zadržať.

Odopr e t i e vs tupu V pr ípade ak j e:
- nežiaducou osobou,

- existuje dôvodné podozrenie, že ohrozí bezpečnosť štátu, verejný poriadok,

alebo je to potrebné na ochranu verejného zdravia alebo

- sa nemôže preukázať cestovným dokladom alebo nemá vízum, ak sa vyžaduje.

Vylúčenie odopretia vstupu

Vstup nemožno odoprieť cudzincovi:

- ktorý počas hraničnej kontroly požiadal o udelenie azylu alebo o poskytnutie

doplnkovej ochrany na území SR,

- ktorému bola poskytnutá doplnková ochrana na území SR,

- ktorý požiadal o poskytnutie dočasného útočiska na území SR,

- ktorému bolo poskytnuté dočasné útočisko na území SR alebo

- ktorému bol vydaný cestovný doklad cudzinca,

- ktorý má povolený pobyt v SR.

VÍZA

Druhy ví z

a) letiskové tranzitné vízum,

b) tranzitné vízum,

c) krátkodobé vízum,

d) dlhodobé vízum,

e) dlhodobé vízum platné zároveň ako krátkodobé vízum.

K žiadosti o udelenie víza je cudzinec povinný predložiť cestovný doklad a

priložiť fotografiu s rozmermi 3 × 3,5 cm zobrazujúcu jeho aktuálnu podobu s

trojštvrťovým profilom tváre.

Udelenie víza môže byť podmienené pozvaním overeným útvarom Policajného

zboru.

Pozvanie sa podáva na úradnom tlačive, v ktorom sú uvedené údaje o

pozývajúcej osobe, účel, na ktorý je cudzinec pozývaný na územie SR. Pozývajúca

osoba má povinnosť preukázať, že je schopná uhradiť všetky náklady spojené s

pobytom a vycestovaním pozývaného cudzinca.

Pozvať cudzinca na územie SR môže:

- občan SR s trvalým pobytom na území SR,

- cudzinec s povolením na prechodný pobyt alebo

- cudzinec s povolením na trvalý pobyt.

Pozvaným môže byť:

- rodič,

- dieťa,

- prarodič,

- vnuk,

- súrodenec,

- manžel/ka,

- zať,

- nevesta,

- iná osoba len so súhlasom Ministerstva vnútra SR.

POBYT: pr e chodný pobyt, t rvalý pobyt, tol e rovaný pobyt

Prechodný pobyt

Povolenie na prechodný pobyt oprávňuje cudzinca zdržiavať sa na území SR a

na cesty do zahraničia a naspäť na územie SR v čase, na aký mu bolo policajným

útvarom udelené povolenie na prechodný pobyt, max. na 2 roky a 1 účel (na iný účel

musí opäť požiadať o prechodný pobyt) .

Povolenie na prechodný pobyt sa nevyžaduje u cudzinca, ktorému bolo vydané

osvedčenie Slováka žijúceho v zahraničí.

Účel a povolenie:

a) podnikanie – na základe oprávnenia na podnikanie,

b) zamestnanie – na základe povolenia na zamestnanie,

c) štúdium – ak je žiakom alebo študuje na škole v SR, nevyžaduje sa pri pobyte do 90

dní za polrok,

d) osobitná činnosť,

e) zlúčenie rodiny – na základe toho, že má na území SR manžela cudzina s

prechodným alebo trvalým pobytom na území SR; - je dieťaťom mladším ako 18r.

cudzinca, ktorý má na území SR prechodný alebo trvalý pobyt, - starším ako 18r.;

osamelým rodičom odkázaným na starostlivosť cudzinca s prechodným alebo trvalým

pobytom na území SR; - závislou osobou,

f) plnenia služobných povinností civilnými zložkami ozbrojených síl – na základe toho,

že je príslušníkom civilnej zložky v službách ozbrojených síl.

Žiadosť o udelenie povolenia na prechodný pobyt

Žiadosť o udelenie povolenia na prechodný pobyt podáva cudzinec osobne v zahraničí na zastupiteľskom úrade akreditovanom pre štát, ktorý mu vydal cestovný doklad, alebo na zastupiteľskom úrade akreditovanom pre štát, v ktorom má bydlisko.

Žiadosť podáva na úradnom tlačive a predloží cestovný doklad, 2 fotografie a doklady

nie staršie ako 90 dní potvrdzujúce:

- účel pobytu,

- bezúhonnosť,

- finančné zabezpečenie pobytu,

- zabezpečenie ubytovania počas prechodného pobytu,

- dlhodobý pobyt cudzinca.

Rozhodovanie o žiadosti o udelenie povolenia na prechodný pobyt

Policajný útvar prihliadá na:

- verejný záujem – najmä na prínos podnikateľskej činnosti cudzina pre hospodárstvo SR,

- záujmy maloletého dieťaťa cudzinca.

Zánik povolenia na prechodný pobyt

- ak cudzinec nevstúpi na územie SR do 180 dní od udelenia povolenia na prechodný pobyt,

- ak cudzinec písomne oznámi policajnému útvaru skončenie pobytu,

- ak sa cudzincovi skončila platnosť povolenia na prechodný pobyt,

- ak bol cudzincovi uložený trest vyhostenia,

- ak bol cudzinec administratívne vyhostený,

- ak bolo cudzincovi udelené povolenie na trvalý pobyt,

- ak cudzinec nadobudol štátne občianstvo SR alebo

- ak policajný útvar zrušil cudzincovi povolenie na prechodný pobyt.

Zrušenie povolenia na prechodný pobyt

Policajný útvar zruší povolenie na prechodný pobyt, ak:

- pominul účel, na ktorý bolo cudzincovi udelené povolenie na prechodný pobyt,

- zistí skutočnosti, ktoré sú dôvodom na zamietnutie žiadosti o udelenie povolenia na prechodný pobyt,

- cudzinec neodovzdal doklad potvrdzujúci zdravotné poistenie a že netrpí chorobou, ktorá ohrozuje verejné zdravie,

- cudzinec sa bez písomného oznámenia policajnému útvaru nepretržite zdržiava v zahraničí dlhšie ako 180 dní,

- zistí, že cudzinec uzavrel manželstvo s cieľom získať povolenie na pobyt, alebo

- cudzinec závažným spôsobom alebo opakovane porušil povinnosť uloženú zákonom.

Cudzinec môže podať na príslušnom policajnom útvare žiadosť o obnovenie povolenia na prechodný pobyt a to 60 dní pred skončením prechodného pobytu, najviac na 3 roky. 5 rokov ak ide o cudzinca s trvalým pobytom.

Trvalý pobyt

Povolenie na trvalý pobyt oprávňuje cudzinca zdržiavať sa na území SR a na cesty do zahraničia a naspäť na územie SR v čase, na aký mu bolo policajným útvarom udelené povolenie na trvalý pobyt. Prvé povolenie na trvalý pobyt príslušný policajný

útvar vydá cudzincovi, ktorý je:

- manželom občana SR, ktorý má na území SR trvalý pobyt,

- ktorý je slobodným dieťaťom mladším ako 18 rokov zvereným do osobnej

starostlivosti cudzinca, ktorý je manželom občana SR s trvalým pobytom na území SR,

- ktorý je slobodným dieťaťom mladším ako 18 rokov cudzinca s povolením na trvalý pobyt alebo dieťaťom mladším ako 18 rokov zvereným do osobnej starostlivosti cudzinca s povolením na trvalý pobyt,

- ktorý je nezaopatreným dieťaťom starším ako 18 rokov cudzinca s povolením na trvalý pobyt.

Povolenie na trvalý pobyt sa pri prvej žiadosti vydáva na 5 rokov. Pri ďalšej žiadosti na neobmedzený čas. Žiadosť o udelenie povolenia na trvalý pobyt

Žiadosť o udelenie prvého povolenia podáva cudzinec osobne na zastupiteľskom úrade alebo osobne na policajnom útvare. Žiadosť podáva na úradnom tlačive a predloží cestovný doklad, 2 fotografie a doklady nie staršie ako 90 dní potvrdzujúce:

- účel pobytu,

- bezúhonnosť,

- finančné zabezpečenie pobytu,

- zabezpečenie ubytovania počas trvalého pobytu.

Pri opätovnom podaní žiadosti o udelenie povolenia na trvalý pobyt treba predložiť doklady nie staršie ako 90 dní potvrdzujúce:

- finančné zabezpečenie pobytu,

- zdravotné poistenie na území SR.

Rozhodovanie o žiadosti o udelenie povolenia na trvalý pobyt

Policajný útvar prihliadá na:

- verejný záujem – najmä na prínos podnikateľskej činnosti cudzina pre hospodárstvo SR,

- záujmy maloletého dieťaťa cudzinca,

- mieru integrácie cudzinca do spoločnosti.

Zánik povolenia na trvalý pobyt

Rovnako ako pri prechodnom pobyte + ak cudzincovi skončila platnosť prvého povolenia a o ďalšie nepožiadal.

Zrušenie povolenia na trvalý pobyt

Policajný útvar zruší povolenie na trvalý pobyt, ak:

- zistí skutočnosti, ktoré sú dôvodom na zamietnutie žiadosti o udelenie povolenia na

trvalý pobyt,

- cudzinec neodovzdal doklad potvrdzujúci zdravotné poistenie a že netrpí chorobou, ktorá ohrozuje verejné zdravie,

- cudzinec sa bez písomného oznámenia policajnému útvaru nepretržite zdržiava v zahraničí dlhšie ako 180 dní,

- cudzinec uzatvoril manželstvo s cieľom získať povolenie na trvalý pobyt,

- cudzincovi bolo udelené povolenie na trvalý pobyt na účel zlúčenia rodiny s manželom a jeho manželstvo zaniklo do piatich rokov od udelenia prvého povolenia,

- cudzinec sa nepretržite zdržiava mimo územia Európskeho hospodárskeho priestoru 12 po sebe nasledujúcich mesiacov alebo

- cudzinec úmyselne uvedie nepravdivé alebo zavádzajúce údaje, predloží falošné alebo pozmenené doklady.

Tolerovaný pobyt

Policajný útvar udelí povolenie na tolerovaný pobyt cudzincovi:

- ak je prekážka jeho administratívneho vyhostenia,

- ktorému bolo poskytnuté dočasné útočisko,

- ak jeho vycestovanie nie je možné a jeho zaistenie nie je účelné, alebo

- ktorý je maloletým dieťaťom nájdeným na území SR,

- ktorý je obeťou trestného činu súvisiaceho s obchodovaním s ľuďmi, ak má najmenej 18 rokov.

Za tolerovaný pobyt sa považuje obdobie výkonu väzby alebo obdobie výkonu trestu odňatia slobody. Za tolerovaný pobyt sa považuje aj obdobie najviac 90 dní od podania písomnej žiadosti cudzinca o dobrovoľný návrat do vycestovania alebo do späťvzatia tejto žiadosti. Tolerovaný pobyt sa vydáva príslušným policajným útvarom najviac na 180 dní. Tolerovaný pobyt môže byť aj opakovane predĺžiť, pritom je povinnosť skúmať, či dôvody, pre ktoré bol cudzincovi povolený, naďalej trvajú.

DOKLADY PRE CUDZINCOV

Policajný útvar vystaví cudzincovi doklad o pobyte do 60 dní od rozhodnutia o udelení povolenia na pobyt alebo od hlásenia pobytu. Cudzincovi, ktorému bolo udelené povolenie na prechodný pobyt, sa vystaví najviac na päť rokov. Platnosť dokladu o pobyte sa však musí skončiť najmenej 90 dní pred skončením platnosti cestovného dokladu cudzinca.

Cudzincovi pri trvalom pobyte, ktorému bolo udelené prvé povolenie na pobyt – vystaví sa doklad o pobyte s platnosťou najviac na päť rokov. Pri ďalšom povolení – doklad na 10 rokov. Cudzincovi, ktorému bol udelený azyl, alebo ktorému bola poskytnutá doplnková ochrana – vystaví sa doklad o pobyte podľa osobitného zákona. 

Občanovi Európskeho hospodárskeho priestoru- doklad o pobyte s platnosťou najviac na päť rokov, ak sa zaregistroval na policajnom útvare. Ďalšie povolenie – na desať rokov.

Doklad o pobyte obsahuje:

- meno,

- priezvisko,

- rodné číslo,

- adresu pobytu cudzinca na území SR,

- miesto a dátum vydania dokladu o pobyte,

- dátum skončenia platnosti dokladu o pobyte,

- druh pobytu,

- zobrazenie podoby tváre a strojovo čitateľné údaje.

Doklad o pobyte môže obsahovať dátum a miesto narodenia, štátnu príslušnosť, pohlavie a zobrazenie podpisu jeho držiteľa. Doklad o pobyte neobsahuje podpis, ak cudzinec nie je spôsobilý sa podpísať.

POVINNOSTI CUDZINCOV

Cudzinec je povinný:

- oznámiť písomne policajnému útvaru, že sa bude viac ako 180 dní nepretržite zdržiavať mimo územia SR, ak má udelené povolenie na pobyt,

- uvádzať pravdivo a úplne všetky požadované údaje v rozsahu ustanovenom týmto zákonom,

- preukázať na požiadanie policajta totožnosť a oprávnenosť pobytu predložením cestovného dokladu, dokladu o pobyte alebo identifikačného preukazu,

- predložiť pri kontrole pobytu doklad o zdravotnom poistení,

- preukázať pri kontrole pobytu finančné zabezpečenie pobytu,

- hlásiť policajnému útvaru zmenu mena a priezviska, osobného stavu, štátnej príslušnosti, údajov v cestovnom doklade do 3 pracovných dní odo dňa, keď zmena nastala, a výmenu cestovného dokladu,

- chrániť doklady vydané podľa zákona pred stratou, krádežou, poškodením alebo zneužitím,

- ohlásiť stratu, krádež alebo poškodenie cestovného dokladu alebo dokladov vydaných podľa zákona policajnému útvaru do 3 pracovných dní odo dňa, keď sa o tom dozvedel,

- dostaviť sa na výzvu na policajný útvar v súvislosti s konaním podľa zákona,

- vycestovať z územia SR po prerušení štúdia, zanechaní štúdia, vylúčení zo štúdia alebo skončení štúdia, ak ide o cudzinca, ktorému bolo udelené povolenie na prechodný pobyt na účel štúdia,

- predložiť na žiadosť ubytovateľa cestovný doklad,

- vyplniť úradné tlačivo o hlásení pobytu, v ktorom uvedie meno a priezvisko, dátum a miesto narodenia, štátnu príslušnosť, trvalé bydlisko v štáte, ktorého je štátnym príslušníkom, účel pobytu, predpokladanú dĺžku pobytu, číslo cestovného dokladu, vízum, meno a adresu ubytovacieho zariadenia a spolucestujúce deti,

- poskytnúť údaje potrebné na štatistické zisťovanie o pobyte,

- oznámiť policajnému útvaru, že účel, na ktorý bol pobyt povolený, zanikol,

- podrobiť sa na požiadanie policajného útvaru alebo zastupiteľského úradu snímaniu biometrických údajov na účely konania podľa zákona,

- vycestovať najneskôr posledný deň povoleného pobytu, ak nepožiadal o obnovenie povolenia na prechodný pobyt alebo o ďalšie povolenie, ak potrebuje vízum,

- požiadať do 3 pracovných dní o vystavenie nového dokladu o pobyte, ak záznamy v ňom nezodpovedajú skutočnosti alebo ak nastanú okolnosti.

Cudzinec je povinný do 3 pracovných dní a občan Európskeho hospodárskeho priestoru alebo zvýhodnený cudzinec do 10 pracovných dní od vstupu hlásiť policajnému útvaru

- začiatok, miesto a predpokladanú dĺžku pobytu, ak mu bolo udelené krátkodobé vízum alebo dlhodobé vízum alebo pri vstupe nepodlieha vízovej povinnosti,

- začiatok pobytu, ak mu bolo udelené povolenie na pobyt. Cudzinec s povolením na pobyt je povinný hlásiť policajnému útvaru zmenu miesta prechodného pobytu alebo trvalého pobytu v lehote do 3 pracovných dní odo dňa, keď zmena nastala.

POVINNOSTI UBYTOVATEĽA

Ubytovateľ je povinný:

- overiť totožnosť cudzinca,

- viesť domovú knihu (+ uschovávať ju 5 rokov od posledného zápisu) a zapísať do nej čitateľne začiatok a skončenie ubytovania, meno a priezvisko, dátum narodenia, štátnu príslušnosť, trvalý pobyt, účel pobytu, číslo cestovného dokladu a víza, dátum vstupu, predpokladanú dĺžku pobytu a adresu ubytovacieho zariadenia,

- zabezpečiť vyplnenie úradného tlačiva o hlásení pobytu cudzinca a doručiť ho policajnému útvaru do 5 dní od ubytovania cudzinca,

- oznámiť bezodkladne úmrtie ubytovaného cudzinca.

KONTROLA POBYTU

Policajný útvar je oprávnený vykonávať kontrolu:

- oprávnenosti pobytu, plnenia podmienok pobytu a dodržiavania povinností cudzinca podľa zákona,

- dodržiavania povinností inými fyzickými osobami a právnickými osobami v súvislosti s pobytom podľa tohto zákona.

Pri výkone kontroly je policajt oprávnený:

- vstupovať na miesta určené na podnikanie, zamestnanie alebo štúdium a do priestorov ubytovacích zariadení,

- požadovať preukázanie totožnosti a vyžadovať vysvetlenie ku skutočnostiam, ktoré sú predmetom kontroly.

ADMINISTRATÍVNE VYHOSTENIE

Administratívne vyhostenie je rozhodnutie policajného útvaru o skončení pobytu cudzinca s určením lehoty na jeho vycestovanie a času zákazu vstupu. Hromadné vyhostenie cudzincov na základe jedného rozhodnutia je neprípustné.

Dôvody administratívneho vyhostenia

Policajný útvar administratívne vyhostí cudzinca a určí zákaz vstupu
- do 10 rokov, najmenej však na 5 rokov, ak: - ohrozuje bezpečnosť štátu, verejný poriadok, zdravie alebo práva a slobody iných a na vymedzených územiach aj prírodu alebo

- bol právoplatne odsúdený za úmyselný trestný čin a nebol mu uložený trest vyhostenia.
- na 5 rokov, ak: - poruší predpisy o omamných látkach a psychotropných látkach,

- pri kontrole predložil falšovaný alebo pozmenený doklad alebo doklad inej osoby.  

- do 5 rokov, najmenej však na 1 rok, ak:- bez oprávnenia vstúpi na územie SR alebo sa bez oprávnenia zdržiava na území Slovenskej republiky,

- odmieta hodnoverným spôsobom preukázať svoju totožnosť,

- v konaní o udelenie povolenia na pobyt úmyselne uvedie nepravdivé alebo neúplné údaje,

- marí výkon rozhodnutia štátneho orgánu.

Náklady spojené s administratívnym vyhostením uhradí cudzinec z:

- vlastných peňažných prostriedkov alebo

- peňažnej sumy zloženej na zastupiteľskom úrade.

Ak nie je možné náklady spojené s administratívnym vyhostením uhradiť podľa predošlého menovaného, uhradí ich:

- ten, kto cudzinca neoprávnene zamestnal,

- ten, kto cudzincovi neoprávnené zamestnanie sprostredkoval.

Prekážky administratívneho vyhostenia

Cudzinca nemožno administratívne vyhostiť do štátu, v ktorom by bol ohrozený jeho život z dôvodov jeho rasy, národnosti, náboženstva, príslušnosti k určitej sociálnej skupine alebo pre politické presvedčenie, alebo v ktorom by mu hrozilo mučenie, kruté, neľudské alebo ponižujúce zaobchádzanie, alebo trest. Rovnako nemožno cudzinca administratívne vyhostiť do štátu, v ktorom mu bol uložený trest smrti.

ZAISTENIE

Policajt je oprávnený zaistiť cudzinca na účel:

- výkonu jeho administratívneho vyhostenia alebo výkonu trestu vyhostenia,

- výkonu jeho prevozu.

LETECKÝ TRANZIT

Ministerstvo vnútra: _ prijíma písomnú žiadosť iného štátu Európskeho hospodárskeho priestoru o vykonanie leteckého tranzitu a rozhoduje o nej, - podáva písomnú žiadosť inému štátu Európskeho hospodárskeho priestoru o vykonanie leteckého tranzitu, ak nie je možné použiť priamy let z územia Slovenskej republiky do krajiny určenia alebo ak takýto let nemôže zo závažných dôvodov vykonať,
- uhrádza náklady za poskytnutú stravu a neodkladnú zdravotnú starostlivosť poskytnutú cudzincovi,
- vyžiada náklady spojené s návratom cudzinca,
- určuje kontaktné miesta pre tranzitné letiská.
Zákon č . 480/2002 Z. z . o azyl e a o zmene a doplnení niektorých zákonov
Týmto zákonom bol nahradený pojem utečenec pojmom azylant.

- utečenec – je človek, ktorý nedobrovoľne odchádza zo svojej rodnej krajiny alebo krajiny, kde žil, pretože je prenasledovaný, alebo je v krajine zlá politická situácia a vojna. Zatiaľ čo emigrant odchádza za lepšou možnosťou, utečenec je núten opustiť krajinu, lebo je v ohrození života.

- azylant – cudzinec, ktorému bol udelený azyl Ministerstvom vnútra SR (MV SR),

- azyl – ochrana cudzinca pred prenasledovaním z dôvodov uvedených v medzinárodnej zmluve,

- konanie o azyle – konanie o udelenie azylu a konanie o odňatie azylu,

- odídenec – cudzinec, ktorému ministerstvo na základe rozhodnutia vlády SR poskytlo dočasné útočisko,

- presídlenci – sú obyvatelia černobyľskej oblasti Ukrajiny slovenského pôvodu, ktorým je na základe uznesenia vlády SR poskytovaná humanitárna pomoc formou presídlenia na územie SR,

- azylové zariadenie – záchytný tábor, pobytový tábor, prijímacie centrum a humanitné centrum,

- záchytný tábor – zariadenie ministerstva vnútra, v ktorom sa počas karanténnych opatrení zabezpečuje pobyt žiadateľov pred ich umiestnením v pobytovom tábore, pobyt cudzincov, ktorí požiadali o poskytnutie dočasného útočiska, alebo pobyt odídencov pred ich umiestnením v humanitnom centre,

- pobytový tábor – zariadenie ministerstva vnútra, v ktorom sa zabezpečuje pobyt žiadateľov,

- prijímacie centrum – miesto v tranzitnom priestore medzinárodného letiska, v ktorom sa umiestňuje žiadateľ,

- humanitárne centrum – zariadenie ministerstva vnútra, v ktorom sa zabezpečuje pobyt cudzincov, ktorí požiadali o poskytnutie dočasného útočiska a pobyt odídencov,

- migrácia – pohyb obyvateľstva, pri ktorom sa mení trvalé bydlisko buď vo vnútri štátu alebo mimo územia štátu,

- saldo migrácie (znamienko + alebo - ) – rozdiel medzi prisťahovaným a vysťahovaným počtom osôb,

- zahraničné sťahovanie: emigrácia – vysťahovalectvo (do cudziny), imigrácia – prisťahovaletstvo (z cudziny).

SOCIÁLNA SITUÁCIA AZYLANTOV

U cudzinca nachádzajúceho sa pre neho v neznámom prostredí, bez vlastných existenčných prostriedkov, môžeme vyčleniť nasledovné problémové okruhy, ktoré jepotrebné spracovať a riešiť: - problémy adaptácie jedinca, ktorých zdrojom môžu byť:

- osobnostné prekážky (vlastnosti, ktoré brzdia proces integrácie, alebo spôsobujú konflikty atď.),

- vzdelanie, pracovné návyky a očakávania,

- jazykové bariéry,

- interkulturálne rozdiely,

- dlhodobá absencia sociálnych kontaktov,

- nedostatok poznatkov o sociálno-ekonomickom prostredí a legislatíve

hostiteľskej krajiny,
B) problémy integrácie vychádzajúce zo sociálneho prostredia hostiteľskej krajiny:

- nedostatok voľných pracovných miest,

-nedostatok bytov a vhodného ubytovania pre utečencov,

- nedostatočná personálna vybavenosť inštitúcií zabezpečujúcich sociálnu starostlivosť azylantom,
-nedostatky v legislatíve,

- negatívne prijímanie azylantov zo strany mestských a obecných zastupiteľstiev a obyvateľstva.

Podkladom pre konkrétnu prácu s utečencami je „Osobná dokumentácia žiadateľa o udelenie azylu“, ktorú vedú: sociálny pracovník v záchytnom tábore od príchodu žiadateľa a sociálny pracovník pobytového tábora až po jeho odchod z pobytového tábora. Osobná dokumentácia je ďalej uložená a doplňovaná na Odbore migrácie a integrácie migračného úradu.
SOCIÁLNA POMOC AZYLANTOM

Cudzinec, ktorý po prekročení štátnych hraníc vyhlási, že žiada o azyl -žiadateľ, stáva sa v súlade so zákonom o azyle, maximálne však do 6 mesiacov od rozhodnutia o udelení azylu, objektom sociálnej pomoci SR v kompetencii migračného úradu a to:

- po dobu karanténnych opatrení v záchytných táboroch,

- do ukončenia procedurálneho konania a rozhodnutia o udelení azylu v pobytových táboroch,

- v integračnom stredisku po dobu najviac 6 mesiacov pre azylanta s udeleným azylom.

RIZIKOVÉ SKUPINY ŽIADATEĽOV O AZYL

Patria sem:

- maloletí cudzinci bez sprievodu rodičov alebo iných blízkych príbuzných,

- osamelé ženy,

- osamelé ženy s deťmi,

- seniori,

- osoby s fyzickým, psychickým či sociálnym handicapom.

AZYLOVÉ ZARIADENIA

Určené pre žiadateľov o azyl, ku ktorým patria:

- záchytné tábory (Adamov – najstarší, Rohovce),

- pobytové tábory (Gabčíkovo, Brezová pod Bradlom),

- integračné strediská (Ružomberok, Zvolen, Stakčín).

AZYLOVÝ PROCES V SR

Konanie o udelenie azylu sa začína vyhlásením žiadateľa – cudzinca o azyl.

Vyhlásenie je oprávnený prijať policajný útvar v mieste hraničného priechodu alebo zriadený pri záchytnom tábore. Vyhlásenie policajný útvar zaznamená na úradnom tlačive, viď vzor (príloha č. 1) a bezodkladne ho odošle MV SR. Žiadateľovi odoberie cestovné doklady (ak má) a ten je povinný sa do 24h. dostaviť do záchytného tábora od vyhlásenia. Žiadateľ je poučený o svojich právach a povinnostiach počas konania o udelenie azylu. Následne mu MV SR spravidla do 3 dní od začatia konania (resp. ihneď po príchode do záchytného tábora) vydá preukaz žiadateľa ako doklad o jeho totožnosti na čas konania o udelenie azylu. Do preukazu žiadateľa sa zapisuje meno, priezvisko, pohlavie, dátum a miesto narodenia a štátna príslušnosť žiadateľa, dátum vydania a doba platnosti preukazu, názov azylového zariadenia, v ktorom sa preukaz vydal, a tiež mená, priezviská a dátumy narodenia detí žiadateľa do 15 rokov, ak sú žiadateľmi. Žiadateľ vyplní Dotazník žiadateľa o azyl (viď príloha č. 2). Poverený zamestnanec ministerstva s cieľom spoľahlivo zistiť skutkový stav veci vykoná pohovor so žiadateľom, na ktorý je žiadateľ povinný dostaviť sa na miesto a v čase,

ktoré určí ministerstvo; o vykonanom pohovore spíše zápisnicu. Pri maloletej osobe musí byť prítomný jej zákonný zástupca alebo opatrovník.

- Pobyt v záchytnom tábore

Záchytný tábor je účelové zariadenie migračného úradu, v ktorom sa zabezpečujú prvotné úkony, vykonanie zdravotnej prehliadky pre žiadateľov a ich dočasné ubytovanie spravidla na dobu do 30 dní pred ich umiestnením v pobytovom tábore.

Žiadateľ sa po príchode do tábora zaregistruje, podrobí sa fotografovaniu a vydá sa mu preukaz žiadateľa. Počas pobytu v záchytnom tábore sa žiadateľom poskytuje bezplatné ubytovanie, stravovanie, neodkladná zdravotná starostlivosť, sociálne a psychologické poradenstvo, vreckové a materiálne a hygienické vybavenie. V tábore sú vytvorené podmienky na uskutočňovanie voľnočasových aktivít, a to kultúrno-spoločenských a športových. Zásady pobytu v tábore sú upravené vo vnútornom poriadku uvedeného zariadenia a žiadatelia sú ho povinní rešpektovať. Opustiť záchytný tábor môže žiadateľ len na základe priepustky, a to až po oznámení kladného výsledku zdravotnej prehliadky. Priepustku na dobu do 24 hodín vydáva vedúci tábora, resp. ním poverený zamestnanec tábora.

Pobyt v pobytovom tábore

Pobytový tábor je účelové zariadenie migračného úradu, v ktorom sa zabezpečuje komplexná starostlivosť o žiadateľov, a to až do času ukončenia konania o udelenie azylu. V prípade, že žiadateľ získa azyl, môže byť na základe rozhodnutia migračného úradu na nevyhnutný čas ubytovaný v pobytovom tábore, najviac však na dobu troch mesiacov. Žiadateľom sa poskytuje bezplatné ubytovanie, stravovanie, neodkladná zdravotná starostlivosť, psychologické a právne poradenstvo, vreckové a materiálne a hygienické vybavenie.

V pobytovom tábore sú vytvorené podmienky na kultúrno-spoločenské a športové vyžitie, na výučbu základov slovenského jazyka a návštevu rekvalifikačných kurzov. Voľnočasové aktivity sa uskutočňujú v úzkej súčinnosti s mimovládnymi a medzinárodnými organizáciami.

Deti predškolského veku môžu navštevovať predškolské zariadenie priamo v pobytovom tábore, školopovinné deti základnú školu v mieste tábora. Žiadateľ môže opustiť pobytový tábor len na základe priepustky, na čas dlhší ako 24 hodín až po vykonaní vstupného pohovoru. Priepustku na opustenie tábora na dobu do 7 dní vydáva vedúci pobytového tábora, resp. ním poverený zamestnanec. Dlhodobú priepustku vydáva na základe písomnej žiadosti žiadateľa, poverený zamestnanec procedurálneho odboru migračného úradu.

Pobyt v integračnom stredisku

Integračné stredisko vo Zvolene je zariadením migračného úradu, ktoré slúži na prechodné ubytovanie azylantov. Cudzinec, ktorému bol udelený azyl môže požiadať migračný úrad o ubytovanie v tomto zariadení. Ak bola žiadosť azylanta kladne vybavená, poskytne sa mu ubytovanie na základe „Zmluvy o ubytovaní“ medzi ním a migračným úradom na dobu určitú, najviac však na dobu šiestich mesiacov. Azylant je povinný prispievať na výdavky spojené s jeho pobytom v integračnom stredisku. V prípade, ak po uplynutí 6-mesačnej zmluvy o ubytovaní azylant nemá zaistené iné ubytovanie, môže mu migračný úrad výnimočne predĺžiť zmluvu o tri mesiace.

V tomto prípade je azylant povinný sám uhrádzať výšku nájomného a poplatky za služby spojené s užívaním ubytovacej jednotky v zmysle platných predpisov. Stravovanie v integračnom stredisku si azylanti zabezpečujú individuálne. Azylant počas svojho pobytu v integračnom stredisku sa prostredníctvom kurzov zdokonaľuje v znalosti slovenského jazyka a za pomoci sociálnych pracovníkov migračného úradu a mimovládnych organizácii vyvíja úsilie na získanie vhodného zamestnania a ubytovania. Azylant získava všetky výhody, aké má občan SR s výnimkou volebného práva a vojenskej povinnosti. Má povinnosť sa zaevidovať na príslušnom úrade práce a štát za neho odvádza poistné. Funkciu integračného strediska môže plniť aj pobytový tábor v prípade, že kapacita integračného strediska vo Zvolene je nepostačujúca.

Priemerne každý tábor na Slovensku má:

- vrátnicu,

- strážnu službu,

- kancelárie personálu (vedúci tábora, sociálni pracovníci, administratívni pracovníci),

- obytné izby, bunky,

- hygienické zariadenia,

- kuchyňa a jedáleň,

- pracovné miestnosti: dielne, šijacie miestnosti,

- ambulanciu zdravotnej sestry,

- materskú škôlku,

- učebne,

- knižnicu,

- televíznu/spoločenskú miestnosť,

- okolie tábora vybavené ihriskom alebo hojdačkami/preliezkami a iným vybavením pre deti.

Udelenie azylu

MV SR udelí azyl žiadateľovi, ktorý:

a) má v krajine pôvodu opodstatnené obavy z prenasledovania z rasových, národnostných alebo náboženských dôvodov, z dôvodov zastávania určitých politických názorov alebo príslušnosti k určitej sociálnej skupine a vzhľadom na tieto obavy sa nemôže alebo nechce vrátiť do tohto štátu, alebo

b) je v krajine pôvodu prenasledovaný za uplatňovanie politických práv a slobôd.

Žiadateľovi môže byť udelený tiež azyl:

- z humanitných dôvodov,

- na účel zlúčenia rodiny.

MV SR rozhoduje o udelení azylu do 90 dní od začatia konania. Ministerstvo pri rozhodovaní vychádza najmä z výsledkov pohovoru a informácií o krajine pôvodu žiadateľa. Azyl sa prvýkrát udeľuje na 3 roky; po uplynutí troch rokov sa azyl na žiadosť udelí na dobu neurčitú, ak sú splnené podmienky. Cudzinec je povinný podať opätovnú žiadosť najskôr 90 dní a najneskôr 60 dní pred uplynutím trojročnej lehoty (prvého azylu). Zamietnutie žiadosti ako neprípustnej

MV SR zamietne žiadosť ako neprípustnú, ak:

a) je príslušný na konanie iný štát,

b) žiadateľ prichádza zo štátu, ktorý SR považuje za bezpečnú tretiu krajinu,

c) žiadateľ je občanom členského štátu Európskej únie.

Zamietnutie žiadosti ako zjavne neopodstatnenej

MVSR zamietne žiadosť o udelenie azylu ako zjavne neopodstatnenú, ak o udelenie azylu požiada žiadateľ, ktorý:

a) zakladá svoju žiadosť na iných dôvodoch ako je hľadanie zamestnania alebo lepších životných podmienok,

b) bez náležitého vysvetlenia,

c) zakladá svoju žiadosť na nepravej totožnosti alebo na falšovaných dokladoch,

d) po predložení žiadosti o udelenie azylu úmyselne poskytne nepravdivé údaje,

e) úmyselne poškodí, zničí alebo akýmkoľvek iným spôsobom sa zbaví svojho cestovného dokladu,

f) nesplní povinnosť spolupracovať s MV SR, najmä ak sa opakovane a bez vážnych dôvodov odmieta dostaviť na pohovor, alebo

g) pochádza zo štátu, ktorý SR považuje za bezpečnú krajinu pôvodu.

Neudelenie azylu

MV SR neudelí azyl žiadateľovi, ak nespĺňa predošlé podmienky alebo:

a) je dôvodné podozrenie, že žiadateľ sa dopustil trestného činu proti mieru, vojnového

trestného činu alebo trestného činu proti ľudskosti podľa medzinárodných dokumentov,

b) sa dopustil závažného nepolitického trestného činu mimo územia SR predtým, ako požiadal o udelenie azylu alebo o poskytnutie doplnkovej ochrany, alebo

c) je vinný za činy, ktoré sú v rozpore s cieľmi a zásadami Organizácie Spojených národov,

d) má ochranu alebo pomoc Organizácie Spojených národov, ako je Úrad Vysokého komisára Organizácie Spojených národov pre utečencov a môže sa vrátiť do oblasti, kde je taká ochrana alebo pomoc poskytovaná.

Poskytnutie doplnkovej ochrany

MV SR poskytne doplnkovú ochranu žiadateľovi, ktorému neudelilo azyl, ak sú vážne dôvody domnievať sa, že by bol v prípade návratu do krajiny pôvodu vystavenýreálnej hrozbe vážneho bezprávia.

Zánik azylu

Azyl zaniká:

a) nadobudnutím štátneho občianstva SR azylantovi,

b) písomným vyhlásením azylanta o vzdaní sa azylu,

c) smrťou azylanta,

d) jeho odňatím.

Odňatie azylu

Konanie o odňatie azylu sa začína na podnet MV SR. Azyl odníme, ak:

a) azylant dobrovoľne využil ochranu, ktorú mu poskytol štát, ktorého je štátnym občanom,

b) azylant po predchádzajúcej strate štátneho občianstva znova dobrovoľne získal svoje pôvodné štátne občianstvo,

c) azylant nadobudol štátne občianstvo a prijal ochranu štátu svojho nového štátneho občianstva,

d) azylant bezdôvodne odmieta ochranu poskytovanú štátom, ktorého je štátnym občanom, napriek tomu, že okolnosti, pre ktoré sa mu udelil azyl, už pominuli,

e) azylant je schopný vrátiť sa do štátu svojho bydliska, pretože okolnosti, pre ktoré sa mu udelil azyl, pominuli,

f) azylanta možno odôvodnene považovať za nebezpečného pre bezpečnosť SR,

g) azylant bol odsúdený za obzvlášť závažný zločin.

Starostlivosť o žiadateľov o azyl je realizovaná v SR:
- Migračným úradom,
- UNHCR (Úrad vysokého komisára OSN pre utečencov so sídlom v Ženeve),
- Medzinárodná organizácia pre migráciu so sídlom v Ženeve,
- Mimovládnymi organizáciami (napr. Slovenská humanitná rada, Spoločnosť ľudí

dobrej vôle, Občianske združenie Človek v ohrození, Liga za ľudské práva, atď.).

Migračný úrad

Vznikol v roku 1993. Plní tieto úlohy:

- spolupracuje s orgánmi Úradu Vysokého komisára Organizácie spojených národov pre utečencov, Medzinárodnou organizáciou pre migráciu, vládnymi a mimovládnymi organizáciami doma i v zahraničí a humanitnými organizáciami,

- rozhoduje ako prvostupňový orgán o priznávaní postavenia utečenca cudzincom,

- zabezpečuje prevádzku záchytného utečeneckého tábora a pobytového utečeneckého tábora, integračných stredísk a azylových centier,

- vykonáva analytickú činnosť a plní úlohy vo vlastnom informačnom systéme,

- zabezpečuje na základe uznesenia vlády SR presídľovanie ukrajinských občanov

slovenského pôvodu z oblasti postihnutej černobyľskou haváriou do SR,

- spracúva a pripravuje podklady na zabezpečenie finančného krytia úloh súvisiacich s pobytom utečencov, odídencov a presídlencov na území SR,

- sústreďuje informácie a podklady o bezpečných tretích krajinách a bezpečných krajinách pôvodu, informuje ministra o potrebe zmien v zozname týchto krajín,

- realizuje projekty Úradu Vysokého komisára Organizácie spojených národov pre utečencov a Medzinárodnej organizácie pre migráciu,

- spolupracuje s prezídiom Policajného zboru, Generálnym štábom Ozbrojených síl SR a úradom civilnej ochrany,

- organizuje a riadi činnosť v otázkach integrácie utečencov a presídlencov do spoločnosti,

- zabezpečuje činnosti súvisiace s aproximáciou práva Slovenskej republiky s právom Európskej únie v oblasti utečeneckej problematiky,

- poskytuje informácie Medzinárodnému centru pre rozvoj migračnej politiky (ICMPD) o vstupe a pobyte cudzincov, ktorí požiadali na území SR o dlhodobý a trvalý pobyt alebo o priznanie postavenia utečenca v SR.

ÚNHCR

Zastupiteľský úrad UNHCR na Slovensku začal pôsobiť na území SR od roku 1993. Vykonáva kontrolnú a monitorovaciu funkciu a poskytuje asistenciu žiadateľom a azylantom.

Pri výkone svojej činnosti spolupracuje so štátnymi inštitúciami (najmä migračným úradom), medzinárodnými organizáciami, ostatnými organizáciami OSN, mimovládnymi organizáciami, súkromným sektorom, verejným sektorom a s ďalšími organizáciami.

Medzinárodná organizácia pre migráciu so sídlom v Ženeve (IOM)

Na Slovensku bola kancelária IOM otvorená v roku 1996. IOM v spolupráci s MV SR organizačne a technicky zabezpečuje najmä realizáciu dobrovoľných návratov

migrantov. IOM aktívne pôsobila napr. aj pri návratoch odídencov z Bosny a Hercegoviny

a Kosova, alebo pri repatriácii rómskych migrantov z Belgicka, Holandska a Fínska.

Mimovládne organizácie

Spoločnosť ľudí dobrej vôle

Ako dobrovoľné združenie občanov podieľa sa na humanitnej pomoci odkázaným osobám vrátane žiadateľov o udelenie azylu a azylantov.

Slovenská humanitná rada

Je dobrovoľníckym centrom humanitných a charitatívnych organizácií, občianskych združení zameraných na poskytovanie pomoci v sociálnej oblasti, ktoré pôsobí od roku 1990. Poskytuje sociálne a psychologické poradenstvo, materiálnu pomoc, organizuje voľnočasové aktivity, kultúrne a športové podujatia v azylových zariadeniach migračného úradu v Adamove - Gbeloch, Brezovej pod Bradlom, Gabčíkove a v Rohovciach.

Občianske združenie Človek v ohrození

Okrem poskytovania humanitnej a rozvojovej pomoci osobám žijúcim v krízových regiónoch sveta od roku 1999, sa združenie začalo v rámci SR angažovať aj v problematike pomoci žiadateľom o udelenie azylu a azylantom od roku 2005. Poskytuje jazykovú a odbornú prípravu novopriznaných azylantov a žiadateľov o udelenie azylu.

Slovenský helsinský výbor

Ktorého cieľom bolo dodržiavanie ľudských práv podľa Helsinského záverečného aktu, iných dokumentov Organizácie pre bezpečnosť a spoluprácu v Európe ako aj ostatných ľudsko-právnych dokumentov ku ktorým sa SR zaviazala, nahradil po ukončení svojej činnosti v apríli 2005 nový subjekt Liga za ľudské práva.

Liga za ľudské práva

Pokračuje vo svojej činnosti a ako partner UNHCR sa sústreďuje na implementovanie pôvodného projektu zameraného na poskytovanie právneho poradenstva žiadateľom a azylantom.

ČINNOSŤ SOCIÁLNYCH PRACOVNÍKOV
Sociálny pracovník migračného úradu (SPMÚ), pracujúci v pobytovom tábore

- vykonáva komplexnú starostlivosť o žiadateľov,

- zabezpečuje administratívno-personálne úkony a sociálne činnosti spojené s chodom tábora,

- poskytuje žiadateľom pomoc pri riešení závažných krízových situácií a zlyhaní v ich osobnom živote, uskutočňuje výchovnú a poradenskú činnosť v spojitosti s komunikáciou s príslušníkmi rozličných kultúrnych a zvykových tradícií v bežnom živote v tábore.

Sociálni pracovníci mimovládnych organizácií

- rovnaká činnosť ako SPMÚ,

- prioritnú pozornosť zameriavajú na zraniteľné skupiny ako sú: ženy, deti, starší a handicapovaní.

- spolu so SP pracujúcimi v pobytových táboroch pripravujú pre klientov všestranné voľnočasové a rekreačné aktivity, športové a kultúrne podujatia.

METÓDY POUŽÍVANÉ PRI PRÁCI SO ŽIADATEĽMI O AZYL

- rozhovor,

- sociálna diagnostika (identifikovanie problémov a potrieb klienta),

- sociálne, právne a psychologické poradenstvo,

- spolupráca s úradom práce oddelením sociálnych vecí, školskou správou, zdravotníckym zariadením,

- edukatívne programy (výučba slovenčiny, angličtiny),

- rekvalifikačné programy (podpora zamestnanosti),

- zdravotná výchova a osveta,

- poskytovanie materiálnej pomoci,

- sociálne služby – inštitucionálna starostlivosť (ubytovanie, strava, ošatenie, zaopatrenie v tábore),

- dávky sociálnej pomoci.

